**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. június 13-ai** ülésére

Tárgy: Vianni Kft. szerződés-hosszabbítási kérelme

**Tisztelt Képviselő-testület!**

Az önkormányzat tulajdonában lévő kisbéri 1641/15/A/2 hrsz-ú, 208 m2 nagyságú ingatlan hasznosítására több körös pályáztatás után a Vianni Kft-vel (1112 Budapest, Tóberek utca 2. 1/117.) kötöttünk hasznosítási szerződést 2019. december 01. napjától 2022. november 30. napjáig, mely szerződést 2022-ben hosszabbítottunk meg további 3 évvel. A szerződés idén november 30-án fog lejárni. A bérleti díj 2019-ben nettó 1.600,- Ft./m2/hó + áfa összegben lett meghatározva, mely évente a KSH által közzétett hivatalos infláció mértékével növekszik, jelenleg havi nettó 2.426,- Ft / m2 + áfa (összesen nettó 504.608,- Ft./hó + áfa). A bérleti díj nem tartalmazza az ingatlan közüzemi díjait. A szerződéshez opciós jog nem tartozik.

A bérlő a szerződés 3 évvel történő meghosszabbítását kezdeményezte.

A Vianni Kft-vel az évek alatt komolyabb nézeteltérésünk nem volt, a bérleti díjat rendszeresen fizeti.

Kérem, hogy a Vianni Kft. kérelmét megvitatni szíveskedjenek és javasoljuk a szerződés újabb 3 évvel történő meghosszabbítását!

Kisbér, 2025. június 6.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a Vianni Kft-vel (1112 Budapest, Tóberek utca 2. 1/117.) az önkormányzat tulajdonában lévő kisbéri 1641/15/A/2 hrsz-ú, 208 m2 nagyságú ingatlan hasznosítására kötött szerződést 3 évvel meghosszabbítja változatlan feltételek mellett.

utasítja a Kisbéri Közös Önkormányzati Hivatalt a szerződés-hosszabbítás előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző